**Normativa de Seguretat per d'Accés als Laboratoris i als seus Equipaments.**  
L'accés dels estudiants als laboratoris està regulada per un protocol que contempla les responsabilitats del personal docent i de serveis en facilitar aquest accés i les mesures de seguretat bàsiques que ha de complir cada laboratori en previsió d'accidents.  
  
A l'escola hi ha laboratoris que per la seva natura han de tenir una atenció especial pel que fa a la seguretat física dels estudiants. Casos que entren en aquest grup serien els laboratoris de mecànica, prototipatge, materials, elèctric i pot ser d'altres, on hi ha màquines rotatives de potència, lasers de tall, forns d'alta temperatura, etc. Casos que (pot ser) no entrarien en aquest grup serien els laboratoris informàtics o els d'electrònica.  
   
La tasca de identificació de perills, senyalització i coneixement de normativa de riscos pertoca als Serveis Tècnics de Laboratori.  
La tasca de realitzar les sessions d'acollida a l'estudiantat i donar els permisos en última instància correspon als Departaments i al seu PDI.  
  
El protocol consistirà en una Sessió d'Acollida (pràctica zero) per als alumnes que iniciïn docència en les pràctiques de cada departament, després de la qual faran una prova bàsica i signaran un Document de Descàrrega. Aquest document serà el requisit per poder cursar les pràctiques docents del departament en qüestió durant tota la seva estada a l'EPSEVG.    
  
Els equips multidisciplinars i els projectistes que hagin de realitzar el seu TFG necessiten un document específicament signat pel seu Tutor o PDI Responsable per tenir dret a accedir als laboratoris. En aquest document el responsable farà constar les màquines que poden o no poden utilitzar sense la seva presència. En el cas d'estudiants internacionals, european project semester i similars han de fer també la Sessió d'Acollida i signar el Document de Descàrrega.  
  
Els detalls d'aquesta Normativa estan en el document:   ...